# Fremfinding af bogkasser – mail til kollegerne i børneformidlingen

Eksemplet tilpasses egne forhold og bogkasserne kan naturligvis sammensættes på mange forskellige måder

# Kære kolleger

Dato starter vi op med Book Challenge, og jeg vil rigtig gerne have jeres hjælp til at pakke bogkasserne med bøger i forskellige genrer i uge X.

Jeg stiller kasserne frem i børnebiblioteket og sætter skole- og klassebetegnelse på hver kasse.

Så håber jeg, at I kan klare at finde bøgerne på jeres bemanding i løbet af uge Y

Tidsplan:

|  |  |
| --- | --- |
| Uge X | Børneformidlerne indsamler bøger til Book Challenge-bogkasser.  Bogkasserne stilles frem i BØRN. |
| Uge y | Jeg bipper bøgerne til skolerne |
| Uge z | Bøgerne sendes til lokalbibliotekerne, hvor de hentes af lærerne |

Der skal laves én kasse til hver deltagende klasse med 50 bøger i hver.

I hver kasse skal der repræsenteres bøger fra forskellige genrer og jeg har allerede fordelt genrerne imellem jer - men I må gerne bytte ;-).

Tips til fremfindingen:

* Hav fokus på IKKE at putte 2'ere og 3'ere i en serie i kasserne.
* forfatter er én af vores dommere - så nogle af hans bøger må rigtig gerne lande i kasserne.
* Det er et ønske fra lærerne, at der er to ex af mange titler. I alt skal der stadig være 50 bøger.
* Kig også i letlæsning og unge/YA
* Bogudvalget skal gerne leve op til at
  + Bøgerne er nøje udvalgt til aldersgruppen (7. klasse).
  + Der vil være variationer i lixtal, genrer og temaer
  + Bøgerne vil repræsentere både skøn- og faglitteratur.
  + Fælles for de 50 titler er, at de alle er udgivet inden for de sidste fem år.

Til hver kasse/klasse findes:

|  |  |  |  |
| --- | --- | --- | --- |
| Genre | Antal bøger | Formidler | Bøger fremfundet dato |
| Ung let | 3 | A |  |
| For unge | 6 | B |  |
| Godt & blandet | 6 | C |  |
| Fantasy/sci-fi | 4 | D |  |
| Sjove bøger | 5 | E |  |
| Krimi/gys | 5 | F |  |
| Historiske romaner | 3 | G |  |
| Venskab og familie | 5 | H |  |
| Fagbøger: sport | 5 | I |  |
| Fagbøger: sundhed, mode, livsstil | 4 | J |  |
| Fagbøger: samfund, historie | 4 | K |  |

Denne oversigt hænger i børnebiblioteket og jeg vil gerne at I X´er af, når I har fundet "jeres" bøger.